CELEX: C2004/228/17
Language: sk
Date: 2004-09-11 00:00:00
Title: Rozsudok Súdneho dvora (prvá komora) z 15. júna 2004 vo veci C-443/02 (návrh na začatie konania o prejudiciálnej otázke): Nicolas Schreiber (Článok 28 ES — Smernica 98/8/ES — Uvádzanie biocídnych výrobkov na trh — Vnútroštátne opatrenie, ktoré vyžaduje súhlas na uvádzanie drevených doštičiek z červeného cédru s prirodzenou odolnosťou voči moliam na trh)

11.9.2004   
            
            
               SK
            
            
               Úradný vestník Európskej únie
            
            
               C 228/9
            
         
      ROZSUDOK SÚDNEHO DVORA
   
   (prvá komora)
   z 15. júna 2004
   vo veci C-443/02 (návrh na začatie konania o prejudiciálnej otázke): Nicolas Schreiber (1)
   
   (Článok 28 ES - Smernica 98/8/ES - Uvádzanie biocídnych výrobkov na trh - Vnútroštátne opatrenie, ktoré vyžaduje súhlas na uvádzanie drevených doštičiek z červeného cédru s prirodzenou odolnosťou voči moliam na trh)
   (2004/C 228/17)
   Jazyk konania: taliančina
   Vo veci C-443/02, predmetom ktorej je návrh na začatie konania o prejudiciálnej otázke Tribunale di Pordenone (Taliansko) podaný Súdnemu dvoru v súlade s článkom 234 ES, ktorá vyplynula z trestného konania vedeného pred týmto vnútroštátnym súdom voči Nicolasovi Schreiberovi a ktorá sa týka výkladu smernice Európskeho parlamentu a Rady 98/8/ES zo dňa 16. februára 1998 o uvádzaní biocídnych výrobkov na trh (Ú. v. ES L 123, s. 1) a článku 28 ES, Súdny dvor (prvá komora), v zložení: predseda komory: P. Jann (spravodajca), sudcovia: A. Rosas, S. von Bahr, R. Silva de Lapuerta a K. Lenaerts, generálny advokát: D. Ruiz-Jarabo Colomer, tajomník: L. Hawlett, vyhlásil dňa 15. júna 2004 rozsudok, ktorého výrok znie:
   
               1.
            
            
               Čl. 3 ods. 2 bod ii) smernice Europského parlamentu a Rady 98/8/ES zo dňa 16. februára 1998 o uvádzaní biocídnych výrobkov na trh nebráni tomu, aby členský štát vyžadoval predchádzajúce povolenie k predaju drevených doštičiek z červeného cédru s prirodzenou odolnosťou voči moliam.
               Tieto doštičky totiž nemožno kvalifikovať ako výrobok, ktorý obsahuje iba „základnú látku“, kvôli čomu by mohli byť uvádzané na trh v Taliansku bez predchádzajúceho povolenia a registrácie, ale musia byť kvalifikované ako „biocidný výrobok“ v zmysle smernice 98/8.
            
         
               2.
            
            
               Čl. 4 ods. 1 smernice 98/8 nebráni tomu, aby členský štát vyžadoval predchádzajúce povolenie k predaju drevených doštičiek z červeného cédru s prirodzenou odolnosťou voči moliam, ktoré sú v súlade so zákonom uvádzané na trh v inom členskom štáte, v ktorom sa povolenie alebo registrácia nevyžaduje.
            
         
               3.
            
            
               Skutočnosť, že členský štát vyžaduje predchádzajúce povolenie k predaju drevených doštičiek z červeného cédru s prirodzenou odolnosťou voči moliam, ktoré sú v súlade so zákonom uvádzané na trh v inom členskom štáte, v ktorom nie je potrebné povolenie alebo registrácia, predstavuje opatrenie s rovnocenným účinkom v rozpore s článkom 28 ES, ktoré ale môže byť považované za odôvodnenú ochranu verejného zdravia na základe článku 30 ES.
            
         
      (1)  Ú. v. EÚ C 31.8.2003